Prince Buster

Cecil Bustamente Campbell (24a de Majo 1938 – 8a de Septembro 2016),Mason, Peter (8a de Septembro 2016). "Prince Buster obituary". The Guardian. Alirita la 8an de Septembro 2016. konata profesie kiel Prince Buster, estis jamajka kantisto-kantoverkisto kaj produktoro. La diskoj kiujn li publikigis en la 1960-aj jaroj influis kaj formigis la estontecon de la jamajka nuntempa muziko kaj kreis heredon de laboro kiu rezultis utila por artistoj de regeo kaj ska.

En 1961, Campbell publikigis sian unuan unuopaĵon "Little Honey" / "Luke Lane Shuffle" kun Jah Jerry, Drumbago kaj Rico Rodriguez registritan laŭ la nomo de Buster's Group. Samjare, li produktis "Oh Carolina" de Folkes Brothers, kiu estis publikigita en sia diskomarko Wild Bells."Prince Buster Bio by Steve Barrow".  Snwmf.com. Alirita la 5an de Oktobro 2021. La drumoj en la disko estis havigitaj de membroj de Count Ossie Group, "nyabinghi" drumistoj el la Rastafaria movado, de Camp David, en Wareika Hill ĉe Kingstono. Sukcesinta en Jamajko, "Oh Carolina" estis publikigpermesita por Melodisc, brita marko de Emil Shalet.

Campbell fekunde registris tra la 1960-aj jaroj; ekstaraj ska publikigaĵoj estis jenaj: "Madness" (1963), "Wash Wash" (1963, kun Ernest Ranglin en baso), "One Step Beyond" (1964) kaj "Al Capone" (1964). La dokumenta filmo This is Ska (1964), estis gastigita de Tony Verity kaj filmita en la Sombrero Club, kun Campbell ludante sian jamajkan sukceson "Wash Wash". En 1964, Campbell renkontiĝis la tutmondan ĉampionon boksiston Muhammad Ali, kiu invitis lin veni al prelego pri Nacio de Islamo en la Moskeo 29a de Miami.   Tiun jaron Campbell aliĝis al la Nacio de Islamo kaj ekpublikigis materialon, kiel versio de la kanto de Louis X nome "White Man's Heaven is a Black Man's Hell," en sia propra diskomarko nomita "Islam". En 1965, li aperis en Millie in Jamaica (kurta filmo pri la reveno de Millie Small al Jamajko post la tutmonda sukceso de "My Boy Lollipop") kiu estis elsendita de Rediffusion en vendreda vespera pop-programo Ready, Steady, Go!Colin Larkin, eld. (1992). The Guinness Encyclopedia of Popular Music (unua eld.). Guinness Publishing. pp. 2002/3. ISBN 0-85112-939-0.

Lia kariero malrapidiĝis en la 1970-aj jaroj dum la hegemonia stilo ŝanĝiĝis el ska kaj rokstedio al "roots reggae" (radikala regeo),"Prince Buster obituary". The Guardian. Alirita la 8an de Septembro 2016. parte ĉar kiel islamano li trovis malfacile kongruigi sian stilon al rastafaria publiko. Tamen li faris aperon en la filmo de 1972 nome The Harder They Come, en kiu li aperis kamee kiel DJ. Li poste translokiĝis al Miami por negocoj inter kiuj administrado de diskogurdoj. El 1973 Campbell efektive retiriĝis el muzikaj negocoj, kaj publikigis nur kelkajn kompilalbumojn."Prince Buster". AllMusic. Alirita la 9an de Septembro 2016.

 Kelkaj albumoj 
 I Feel the Spirit (1963), Blue Beat
 Fly Flying Ska (1964), Blue Beat
 National Ska – Pain in My Belly (1964), Blue Beat
 It's Burke's Law (1965), Blue Beat
 Ska-Lip-Soul(1965)
 What A Hard Man Fe Dead (1967), Blue Beat
 Judge Dread Rock Steady (1967), Blue Beat/Prince Buster
 Ten Commandments (1967), RCA Victor
 Wreck A Pum Pum (1968), Jet Star
 She Was A Rough Rider (1968), Blue Beat
 The Outlaw (1969), Bluebeat
 Big Five (1971), Melodisc
 Dance Cleopatra Dance (1972), Blue Elephant
 The Message Dub Wise (1972), Melodisc/Fab
 Sister Big Stuff (1976), Melodisc

 Referencoj 

 Eksteraj ligiloj 

 Diskaro ĉe Discogs

Kategorio:Jamajkaj muzikistoj